 Israel: Umugambwe Likud, wa Benjamin Netanyahu, Waratsinze Amatora yAbashingamatekaWerurwe 18, 2015Umushikiranganji wa mbere vwa Israel, Benjamin NetanyahuUmushikiranganji wa mbere wigihugu ca Israel, Benjamin Netanyahu, yatangaje kwafise imigambi yugushiraho Reta, mu ndwi zibiri canke zitatu zimirije, mu bizomuha uburengenzira bwikiringo kigira kane, mu mabanga yumushikiranganji wa mbere, inyuma yuko umugambwe wiwe, Likud, utsinze nibibanza vyinshi, mu matora yabashingamateka.Mu gihe hafi yamajwi yose amaze guharurwa, umugambwe Likud, waronse ibibanza mirongo itatu, ku bibanza ijana na mironngo ibiri, mu nama nshingamateka, umuntu abigereranije nibibanza mirongo ibiri na bine vyumugambwe wari ukomeye mu guhiganwa, Zionist Union.Itangazo ryasohowe, ku musi wa gatatu, nibiro vya Netanyahu, rimenyesha kwaza yavuganye nimigambwe mito mito, kugira ashireho urunani rugizwe nibibanza mirongo itandatu na kimwe, mu nama nshingamateka akeneye kuyobora.Umugambwe umwe uzogira uruhara rukomeye cane, numugambwe Kulanu, watsindiye ibibanza cumi, mu nama nshingamateka, mu matora yo ku musi wa kabiri.Umushikiranganji wa mbere wa Israel, Benjamin Netanyahu, yatangaje kwabanya Israel biteze ko bashiraho ningoga ubuyobozi buzobakorera, ku bijanye numutakeno, nubutunzi nkuko bavyiyemeje, ngo uko niko bazobigenza.Umukuru wumugambwe Zionist Party, Issac Herzog, yaremeye ko yatsinzwe mu matora, akaba yamenyesheje ko yakeje Netanyahu, kwitelephone. Herzog yatangaje kwumugambwe wiwe uzobandanya gukorera abanya Israel, nkumugambwe utavuga rumwe na Reta. 